KOMMISSIONENS FORORDNING (EF) Nr. 2786/98 af 22. december 1998 om ændring af gyldigheden for godkendelser af tilsætningsstoffer omhandlet i artikel 9i, stk. 1, i Rådets direktiv 70/524/EØF

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens forordning (EF) nr. 2785/98 (2), særlig artikel 9j og 3, og

ud fra følgende betragtninger:

Ifølge bestemmelserne i direktiv 70/524/EØF kan der på grund af den videnskabelige og tekniske udvikling tillades nye tilsætningsstoffer og nye anvendelser af tilsætningsstoffer;

en foreløbig tilladelse for et nyt tilsætningsstof eller til en ny anvendelse kan gives for en periode på fem år, hvis det med det for foderstoffer tilladte indhold ikke skader menneskers eller dyrs sundhed eller miljøet, og ikke for forbrugeren medfører ulemper ved forandring af beskaffenheden af de animalske produkter, hvis det kan kontrolleres i foderstoffer, og det ud fra de foreliggende resultater med rette kan formodes, at det ved anvendelse i foderstoffer indvirker gunstigt på disses beskaffenhed eller på den animalske produktion;

undersøgelserne af de forskellige tilsætningsstoffer, der er omhandlet i artikel 9i, stk. 1, i direktiv 70/524/EØF og overført til bilag B, kapitel III, til nævnte direktiv, og som kan godkendes foreløbigt på nationalt plan indtil den 30. november 1998, er ikke afsluttet; det er derfor nødvendigt at foretage en tidsbegrænset forlængelse af fristen for tilladelsen til disse stoffer;

Kommissionen har hørt Den Videnskabelige Komité for Foder for så vidt angår tilladelserne for antibiotika og coccidiostatika, som er medtaget i bilaget til denne forordning; nævnte komité har afgivet udtalelse om disse stoffers effektivitet, anvendelsessikkerhed og kontrollerbarhed;

de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -

UDSTEDT FØLGENDE FORORDNING:

Artikel 1

Bilag B, kapitel III, til direktiv 70/524/EØF ændres som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. december 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1998.

På Kommissionens vegne

Franz FISCHLER

Medlem af Kommissionen

(1) EFT L 270 af 14. 12. 1970, s. 1.

(2) Se side 21 i denne Tidende.

BILAG

Bilag B, kapitel III, til direktiv 70/524/EØF affattes således:

Tilsætningsstoffer, der er knyttet til den, der er ansvarlig for markedsføringen, og som er optaget i bilag II inden den 1. april 1998:

>TABELPOSITION>

>TABELPOSITION>

>TABELPOSITION>

(1) Tilladelse knyttet til den ansvarlige med virkning fra den 1. oktober 1999.

(2) Første tilladelse den 18. juli 1994, Kommissionens direktiv 94/41/EF (EFT L 209 af 12. 8. 1994, s. 18).

(3) Første tilladelse den 15. december 1997, Kommissionens direktiv 97/72/EF (EFT L 351 af 23. 12. 1997, s. 55).

(4) Første tilladelse den 21. februar 1996, Kommissionens direktiv 96/7/EF (EFT L 51 af 1. 3. 1996, s. 45).

(5) Første tilladelse den 14. oktober 1996, Kommissionens direktiv 96/66/EF (EFT L 272 af 25. 10. 1996, s. 32).